પંજાબ અને ચેન્નઈ પાસે સ્ટાર્સ પ્લેયર્સની કોઈ કમી નથી. પંજાબની વાત કરીએ તો ઓપનર કે એલ રાહુલ, એરોન ફિંચ, યુવરાજ સિંહ, મયંક અગ્રવાલ જેવા બિગ હિટર્સ અને રવિચંદ્રન અશ્વિન, મોહિત શર્મા, મુજિબુર રહેમાન જેવા શાનદાર બોલર્સ છે. પંજાબે હજુ સુધી ક્રિસ ગેઈલનો ઉપયોગ કર્યો નથી, હવે આજે જોવાનું રહેશે કે, તેને તક મળે છે કે નહીં. બીજી તરફ ચેન્નઈ પાસે પણ શેન વૉટસન, સેમ બિલિંગ્સ, સુરેશ રૈના, કેપ્ટન ધોની, બ્રાવો જેવા ધાકડ બેટ્સમેનો છે. બોલિંગમાં પણ ઈમરાન તાહિર, હરભજન સિંહ, રવિન્દ્ર જાડેજા અને બ્રાવો બોલિંગમાં કમાલ કરી શકે છે. એક તરફ ચેન્નઈને ધોનીના અનુભવનો તો બીજી તરફ પંજાબને પોતાના હોમગ્રાઉન્ડ પર રમવાનો ફાયદો મળશે, જે આ તકને સારી રીતે ઝડપશે તેનું પલડું ભારે રહેશે તે નક્કી છે.